ddrg/super_eurlex huggingface dataset:
Úradný vestník L 125 , 19/05/1999 S. 0008 - 0008



Nariadenie Komisie (ES) č. 1024/1999 z 18. mája 1999, ktorým sa mení a dopĺňa nariadenie Komisie (ES) č. 1595/98, ktorým sa mení a dopĺňa nariadenie (ES) č. 2603/97, ktorým sa stanovujú podrobné vykonávacie predpisy na dovozy ryže s pôvodom v krajinách AKT alebo v zámorských krajinách a teritóriách (ZKT) a ustanovujúce osobitné podrobné pravidlá o čiastočnej náhrade dovozných ciel uvalených na ryžu s pôvodom v krajinách AKT KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (ES) č. 1706/98 z 20. júla 1998 o dojednaniach uplatniteľných na poľnohospodárske výrobky a tovar vyrobený spracovaním poľnohospodárskych výrobkov pochádzajúcich zo štátov africkej, karibskej a tichomorskej oblasti (AKT) a o zrušení nariadenia (EHS) č. 715/90 [1], a najmä na jeho článok 30 ods. 1, (1) keďže článok 2 ods. 3 nariadenia Komisie (ES) č. 1595/98 [2] stanovuje v druhom pododseku pod bodom c), že predloženie originálu sprievodného osvedčenia EUR 1 slúži na overenie, že colné orgány vyvážajúceho štátu AKT vybrali doplnkový vývozný poplatok; (2) keďže táto podmienka viedla k niektorým administratívnym ťažkostiam; keďže je preto nevyhnutné, aby sa vybratie doplnkového vývozného poplatku malo preukazovať predložením overenej kópie sprievodného osvedčenia EUR 1, v ktorom sú v kolónke 7 uvedené potrebné údaje; (3) opatrenia stanovené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 V článku 2 ods. 3 nariadenia (ES) č. 1595/98 sa druhý pododsek bodu c) nahrádza týmto pododsekom: "Tento dôkaz sa poskytne predložením kópie sprievodného osvedčenia EUR 1 overeného colným orgánom členského štátu, ktorým bol tovar prepustený do voľného obehu a v ktorom colné orgány vyvážajúceho AKT štátu uvedú v kolónke 7 niektorú z týchto poznámok: čiastka v národnej mene: - Tasa complementaria percibida a la exportación del arroz - Særafgift, der opkræves ved eksport af ris - Bei der Ausfuhr von Reis erhobene ergänzende Abgabe - Συμπληρωματικός φόρος εισπραχθείς κατά την εξαγωγή του ρυζιού - Complementary charge collected on export of rice - Taxe complémentaire perçue à l’exportation du riz - Tassa complementare riscossa all’esportazione del riso - Bij uitvoer de rijst opgelegde aanvullende heffing - Imposição complementar cobrada na exportação do arroz - Rissin viennin yhteydessä perittävä täydentävä maksu - Särskild avgift för risexport. (Podpis a úradná pečiatka)." Článok 2 Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 18. mája 1999 Za Komisiu Franz Fischler člen Komisie [1] Ú. v. ES L 215, 1.8.1998, s. 12. [2] Ú. v. ES L 208, 24.7.1998, s. 21. --------------------------------------------------
Úradný vestník L 275 , 26/10/1999 S. 0013 - 0013



Nariadenie Komisie (ES) č. 2256/1999 z 25. októbra 1999, ktorým sa mení a dopĺňa nariadenie (ES) č. 1621/1999, ktoré stanovuje podrobné pravidlá na uplatňovanie nariadenia Rady (ES) č. 2201/96, ktoré sa týka poskytovania pomoci na pestovanie viniča pri produkcii určitých druhov sušených hrozienok KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2201/96 z 28. októbra 1996 o spoločnej organizácii trhov so spracovaným ovocím a zeleninou [1], ktoré bolo naposledy zmenené nariadením (ES) č. 2199/97 [2], a najmä na jeho článok 7, bod 5, keďže: (1) článok 13, bod 2 pís. c) nariadenia Komisie (ES) č. 1621/1999 z 22. júla 1999 ustanovil podrobné pravidlá na uplatňovanie nariadenia Rady (ES) č. 2201/96, čo sa týka pomoci na pestovanie viniča na produkciu určitých odrôd sušených hrozienok [3], stanovuje časové limity na uzatvorenie kontraktov pre hospodársky rok 1999/2000 na 15. október 1999. Tento časový limit sa ukázal ako príliš krátky, najmä v určitých regiónoch spoločenstva, kde nie sú organizácie výrobcov. Za týchto podmienok sa uvedené limity musia vrátiť späť na 1. november 1999; (2) opatrenia uvedené v tomto nariadení sú v súlade so stanoviskom Riadiaceho výboru pre výrobky zo spracovaného ovocia a zeleniny, PRIJALA TOTO NARIADENIE: Článok 1 Článok 13, bod 2 pís. c) nariadenia (ES) č. 1621/199 sa týmto nahrádza nasledovným: "c) kontrakty, ako je uvedené v článku 5, budú podpisovať výrobcovia alebo organizácie výrobcov, včítane v tomto nariadení uvedených v bode a), a spracovatelia, ktorí predložili prihlášky na zaradenie do databázy; kontrakty pre hospodárske roky 1999/2000 a 2000/01 sa budú uzatvárať do 1. novembra 1999, respektíve 1. septembra 2000." Článok 2 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 25. októbra 1999 Za Komisiu Franz Fischler člen Komisie [1] Ú. v. ES L 297, 21.11.1996, s. 29. [2] Ú. v. ES L 303, 6.11.1997, s. 1. [3] Ú. v. ES L 192, 24.7.1999, s. 21. --------------------------------------------------
Official Journal L 238 , 09/09/1999 P. 0014 - 0015



NARIADENIE KOMISIE (ES) č. 1924/1999 z 8. septembra 1999, ktorým sa vykonáva nariadenie Rady (ES) č. 577/98 o organizácii výberového zisťovania pracovných síl v spoločenstve pokiaľ ide o programy ad hoc modulov výberového zisťovania pracovných síl na roky 2000 až 2002 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 577/98 z 9. marca 1998 o organizácii výberového zisťovania pracovných síl v spoločenstve1, najmä na jeho článok 4 ods. 2, (1) keďže podľa článku 4 ods. 2 nariadenia (ES) č. 577/98 sa každý rok musí vypracovať program ad hoc modulov zahŕňajúci niekoľko rokov; (2) keďže opatrenia stanovené v tomto nariadení sú v súlade so stanoviskom Výboru pre štatistické programy založeného rozhodnutím Rady 89/382/EHS, Euratom2, PRIJALA TOTO NARIADENIE: Článok 1 V prílohe predloženého nariadenia je uvedený program ad hoc modulov pokrývajúci roky 2000 až 2002. Článok 2 Toto nariadenie nadobúda účinnosť deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 8. septembra 1999 Za Komisiu Yves-Thibault DE SILGUY člen Komisie PRÍLOHA VÝBEROVÉ ZISŤOVANIE PRACOVNÝCH SÍL Viacročný program ad hoc modulov 1. Prechod zo školy do pracovného života Zoznam premenných: pozri nariadenie Komisie (ES) č. 1925/1999 z 8. septembra 1999, ktorým sa vykonáva nariadenie Rady (ES) č. 577/98 o organizácii výberového zisťovania pracovných síl v spoločenstve týkajúce sa špecifikácie ad hoc modulu pre rok 2000 o prechode zo školy do pracovného života1 Referenčné obdobie: druhý štvrťrok roku 2000 (tretí štvrťrok roku 2000 pre Taliansko) Zúčastnené členskéštáty a regióny: všetky okrem Nemecka Výberový súbor: osoby, ktoré zanechali proces vzdelávania v posledných piatich/desiatich rokoch (vrátane osôb, ktoré sa prestali vzdelávať na dobu aspoň jedného roka a následne opäť vstúpili do vzdelávacieho procesu); ak je jednotkou výberového súboru individuálna osoba, informácie o členoch domácnosti sa nevyžadujú Prenos výsledkov: pred 31. marcom 2001 2. Dĺžka a modely pracovného času Zoznam premenných: určí sa do konca februára 2000 Referenčné obdobie: druhý štvrťrok roku 2001 Zúčastnené členské štáty a regióny: určia sa Výberový súbor: ako u štandardných modulov; ak je jednotkou výberového súboru individuálna osoba, informácie o členoch domácnosti sa nevyžadujú Prenos výsledkov: pred 31. marcom 2002 3. Zamestnanosť zdravotne postihnutých osôb Zoznam premenných: určí sa do konca februára 2001 Referenčné obdobie: druhý štvrťrok roku 2002 Zúčastnené členské štáty a regióny: určia sa Výberový súbor: zdravotne postihnuté osoby; ak je jednotkou výberového súboru individuálna osoba, informácie o členoch domácnosti sa nevyžadujú Prenos výsledkov: pred 31. marcom 2003 1Ú. v. ES L 77, 14.3.1998, s. 3. 2Ú. v. ES L 181, 28.6.1989, s. 47. 1Ú. v. ES L 238, 9.9.1999, s. 16.
Úradný vestník L 031 , 05/02/2000 S. 0079 - 0080



Nariadenie Komisie (ES) č. 285/2000 zo 4. februára 2000, ktorým sa mení a dopĺňa nariadenie (EHS) č. 1859/82 o výbere vykazujúcich podnikov na účel určenia príjmov poľnohospodárskych podnikov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady č. 79/65/EHS z 15. júna 1965, ktorým sa zriaďuje sieť na zber účtovných dát o príjmoch a podnikateľskej činnosti poľnohospodárskych podnikov v Európskom hospodárskom spoločenstve [1], naposledy zmenené a doplnené nariadením (ES) č. 1256/97 [2], najmä na jeho článok 4 ods. 4, keďže: (1) príloha I k nariadeniu Komisie (EHS) č. 1859/82 z 12. júla 1982 o výbere vykazujúcich podnikov na účel určenia príjmov poľnohospodárskych podnikov [3], naposledy zmenenému a doplnenému nariadením (ES) č. 60/97 [4], stanovuje počet vykazujúcich podnikov v každej oblasti; (2) celkový počet vykazujúcich podnikov sa pre Grécko na účtovný rok 1985 a nasledujúce roky stanovil na 7200. Tento počet sa odvtedy nezmenil napriek značnému zníženiu počtu podnikov v Grécku. Uvedené zníženie počtu sprevádzalo zvýšenie priemernej veľkosti podnikov a ich jednotnosti, čo umožňuje dosiahnuť dostatočnú reprezentatívnosť na základe menšej vzorky, ako sa používa v súčasnosti. Príloha I k nariadeniu (EHS) č. 1859/82 by sa preto mala zmeniť a doplniť; (3) opatrenia stanovené v tomto nariadení sú v súlade so stanoviskom Výboru spoločenstva pre poľnohospodársku účtovnú dátovú sieť, PRIJALA TOTO NARIADENIE: Článok 1 Tabuľka pre Grécko v prílohe I k nariadeniu (EHS) č. 1859/82 sa týmto nahrádza tabuľkou pripojenou k tomuto nariadeniu. Článok 2 Toto nariadenie nadobúda účinnosť siedmy deň odo dňa jeho uverejnenia v Úradnom vestníku Európskych spoločenstiev. Bude sa uplatňovať od účtovného roku 1999. Toto nariadenie je záväzné vo svojej celistvosti a je priamo uplatniteľné vo všetkých členských krajinách. V Bruseli 4. februára 2000 Za Komisiu Franz Fischler člen Komisie [1] Ú. v. ES 109, 23.6.1965, s. 1859/65. [2] Ú. v. ES L 174, 2.7.1997, s. 7. [3] Ú. v. ES L 205, 13.7.1982, s. 5. [4] Ú. v. ES L 14, 17.1.1997, s. 28. -------------------------------------------------- PRÍLOHA "Referenčné číslo | Názov oblasti | Počet vykazujúcich podnikov (účtovné obdobie 1999 a nasl.) | GRÉCKO 450 | Makedonia-Thraki | 2000 | 460 | Ipiros-Peloponnisos-Nissi Ioniou | 1350 | 470 | Thessalia | 700 | 480 | Sterea Ellas-Nissi Egaeou-Kriti | 1450 | | Grécko celkom | 5500" | --------------------------------------------------
Úradný vestník L 155 , 28/06/2000 S. 0036 - 0037



Nariadenie Komisie (ES) č. 1356/2000 z 27. júna 2000, ktorým sa mení a dopĺňa nariadenie Komisie (ES) č. 1474/95 otvárajúce a ustanovujúce spravovanie colných kvót v sektore vajec a pre vaječný albumín KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1095/96 z 18. júna 1996 o zavádzaní koncesií ustanovených v zozname CLX vypracovanom následne po uzatvorení rokovaní GATT XXIV.6 [1], a najmä na jeho článok 1, keďže: (1) V rámci Svetovej obchodnej organizácie sa spoločenstvo podujalo zaviesť colné kvóty pre určité produkty v sektore vajec a pre vaječný albumín. V dôsledku toho by sa mali ustanoviť podrobné pravidlá na uplatňovanie takýchto kvót od 1. júla 2000. (2) Nariadenie Komisie (ES) č. 1474/95 [2], naposledy zmenené a doplnené nariadením Komisie (ES) č. 1323/1999 [3], ustanovuje správu týchto kvót na obdobie od 1. júla 1999 do 30. júna 2000. Malo by sa prijať ustanovenie na ich spravovanie od 1. júla 2000. (3) Opatrenia ustanovené v tomto nariadení sú v súlade so stanoviskom Riadiaceho výboru pre hydinové mäso a vajcia, PRIJALA TOTO NARIADENIE: Článok 1 Nariadenie Komisie (ES) č. 1474/95 sa týmto mení a dopĺňa takto: 1. Článok 1 sa nahrádza takto: "Článok 1 Dovozné colné kvóty uvedené v prílohe I sa každoročne otvárajú pre skupiny produktov a podľa podmienok v nich uvedených." 2. Príloha I sa nahrádza prílohou k tomuto nariadeniu. Článok 2 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Bude sa uplatňovať od 1. júla 2000. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 27. júna 2000 Za Komisiu Franz Fischler člen Komisie [1] Ú. v. ES L 146, 20.6.1996, s. 1. [2] Ú. v. ES L 145, 29.6.1995, s. 19. [3] Ú. v. ES L 157, 24.6.1999, s. 29. -------------------------------------------------- PRÍLOHA " „Príloha 1 (v tonách) | Číslo skupiny | Kód KN | Platné clo, EUR/tona hmotnosti produktu | Colné kvóty od 2000 | E 1 | 04070030 | 152 | 135000 | E 2 | 04081180 | 711 | | 04081981 | 310 | 7000 | 04081989 | 331 | | 04089180 | 687 | | 04089980 | 176 | | E 3 | 35021190 | 617 | 15500 | 35021990 | 83 | | " --------------------------------------------------
Úradný vestník L 175 , 14/07/2000 S. 0067 - 0067



Nariadenie Komisie (ES) č. 1529/2000 z 13. júla 2000 o zriadení zoznamu odrôd Cannabis sativa L., na ktoré je nárok na pomoc podľa nariadenia Rady (EHS) č. 2358/71 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2358/71 z 26. októbra 1971 o spoločnej organizácii trhu s osivom [1], naposledy zmenené a doplnené nariadením (ES) č. 1405/1999 [2], a najmä na jeho článok 3 (6), keďže: (1) Príloha 1 k nariadeniu Rady (EHS) č. 2358/71 obsahuje Cannabis sativa L. v zozname produktov, na ktoré je splatná pomoc pre základné a certifikované osivo. (2) Článok 3 (1) nariadenia Rady (EHS) č. 619/71 z 22. marca 1971, ktoré stanovuje všeobecné pravidlá poskytovania pomoci na ľan a konope [3], naposledy zmenené a doplnené nariadením (ES) č. 1420/98 [4] stanovuje, že výrobnú pomoc možno poskytnúť len na konope zožaté po vytvorení semien a pestované z certifikovaného osiva odrôd uvedených v zozname, ktorý bol zostavený v súlade s postupom stanoveným v článku 12 nariadenia Rady (EHS) č. 1308/70 z 29. júna 1970 o spoločnej organizácii trhu s ľanom a konope [5], naposledy zmeneného a doplneného nariadením (ES) č. 2702/1999 [6]. Na účely poskytnutia pomoci na produkciu konope pre hospodárske roky 1998/1999, 1999/2000 a 2000/2001 Rada určila, že iba odrody, ktorých obsah THC neprekračuje 0,3 % a v nasledujúcich rokoch 0,2 %, môžu byť zahrnuté do tohto zoznamu. (3) Príloha I nariadenia Rady (EHS) č. 2358/71 sa týka odrôd Cannabis sativa L. s obsahom THC, ktorý neprekračuje 0,3 % pre hospodársky rok 2000/2001 a 0,2 % pre nasledujúce hospodárske roky. (4) Aby sa zabezpečilo jednotné uplatňovanie pravidiel poskytovania pomoci v celom spoločenstve, mal by sa zriadiť zoznam rôznych odrôd Cannabis sativa L., na ktoré je možné žiadať pomoc v zmysle článku 3 (6) nariadenia Rady (EHS) č. 2358/71, a na tento účel by sa mal použiť zoznam stanovený v prílohe B nariadenia Komisie (EHS) č. 1164/89 z 28. apríla 1989, ktoré stanovuje podrobné pravidlá týkajúce sa pomoci na vláknitý ľan a konope [7], naposledy zmeneného a doplneného nariadením (ES) č. 1313/2000 [8]. (5) Opatrenia tohto nariadenia sú v súlade so stanoviskom Riadiaceho výboru pre osivo, PRIJALA TOTO NARIADENIE: Článok 1 Odrody Cannabis sativa L., pri ktorých vzniká nárok na pomoc v zmysle článku 3 (6) nariadenia Rady (EHS) č. 2358/71, sú tie, ktoré uvádza zoznam v prílohe B nariadenia (EHS) č. 1164/89. Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 13. júla 2000 Za Komisiu Franz Fischler člen Komisie [1] Ú. v. ES L 246, 5.11.1971, s. 1. [2] Ú. v. ES L 164, 30.6.1999, s. 17. [3] Ú. v. ES L 72, 26.3.1971, s. 2. [4] Ú. v. ES L 190, 4.7.1998, s. 7. [5] Ú. v. ES L 146, 4.7.1970, s. 1. [6] Ú. v. ES L 327, 14.12.1999, s. 7. [7] Ú. v. ES L 121, 29.4.1989, s. 4. [8] Ú. v. ES L 148, 22.6.2000, s. 34. --------------------------------------------------
Úradný vestník L 193 , 29/07/2000 S. 0001 - 0002



Nariadenie Rady (ES) č. 1666/2000 zo 17. júla 2000, ktoré mení a dopĺňa nariadenie (EHS) č. 1766/92 o spoločnej organizácii trhu s obilninami RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na jej článok 37, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3], keďže: (1) Článok 3 (2) nariadenia Rady (EHS) č. 1766/92 [4] stanovuje intervenčnú cenu, ktorá podlieha mesačným zvýšeniam. Tento mechanizmus sa snaží vziať do úvahy, v určitom rozsahu, náklady na skladovanie a finančné poplatky za uskladnenie obilnín v spoločenstve a potrebu zabezpečiť, aby zásoby boli zlikvidované v súlade s požiadavkami trhu. V súlade s prístupom sledovaným reformou spoločnej organizácie trhov v súvislosti s Agendou 2000 a aby sa umožnilo výrobcom organizovať svoju výrobu počas viacerých rokov, mesačné zvýšenia by mali byť pevne stanovené bez akéhokoľvek časového obmedzenia, bez dopadu na akékoľvek revízie, ktoré sa v budúcnosti môžu požadovať. (2) Vzhľadom na zjednodušenie a jasnosť legislatívy, ustanovenia nariadenia (EHS) č. 1766/92, ktoré nie sú relevantné, sa zároveň vypustia. (3) Opatrenia potrebné na implementáciu nariadenia (EHS) č. 1766/92 sa prijmú v súlade s rozhodnutím Rady 1999/468/ES z 28. júna 1999 stanovujúcim postupy na výkon implementačných právomocí delegovaných na Komisiu [5], PRIJALA TOTO NARIADENIE: Článok 1 Nariadenie (EHS) č. 1766/92 sa mení a dopĺňa takto: 1. Článok 3 (2) sa nahrádza takto: "2. Intervenčná cena podlieha mesačným zvýšeniam v súlade s tabuľkou stanovenou v prílohe D." 2. Články 20 a 22 sa vypúšťajú. 3. Článok 23 sa nahrádza takto: "Článok 23 1. Komisii pomáha Riadiaci výbor pre obilniny, ďalej len "výbor". 2. Tam, kde sa odkazuje na tento odsek, uplatnia sa články 4 a 7 rozhodnutia 1999/468/ES. Lehota uvedená v článku 4 (3) rozhodnutia 1999/468/ES sa stanoví na jeden mesiac. 3. Výbor prijme svoj rokovací poriadok." 4. Vkladá sa táto príloha: " PRÍLOHA D Mesačné zvýšenia v intervenčnej cene (EUR/t) | Mesiac | Obchodný rok 2000/2001 | Obchodný rok od 2000/2001 | júl | – | – | august | – | – | september | – | – | október | – | – | november | 1 | 0,93 | december | 2 | 1,86 | január | 3 | 2,79 | február | 4 | 3,72 | marec | 5 | 4,65 | apríl | 6 | 5,58 | máj | 7 | 6,51 | jún | 7 | 6,51 | " Článok 2 Toto nariadenie nadobúda účinnosť v tretí deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 17. júla 2000 Za Radu predseda J. Glavany [1] Ú. v. ES C 86 E, 24.3.2000, s.1. [2] Stanovisko poskytnuté 16. mája 2000 (ešte nebolo uverejnené v úradnom vestníku). [3] Ú. v. ES C 168, 16.6.2000, s. 17. [4] Ú. v. ES L 181, 1.7.1992, s. 21. Nariadenie naposledy zmenené a doplnené nariadením (ES) č. 1253/1999 (Úv. ES L 160, 26.6.1999, s. 18). [5] Ú. v. ES L 184, 17.7.1999, s. 23. --------------------------------------------------
Úradný vestník L 272 , 25/10/2000 S. 0015 - 0015



Nariadenie Komisie (ES) č. 2357/2000 z 24. októbra 2000, ktorým sa mení a dopĺňa nariadenie (ES) č. 174/1999, ktorým sa stanovujú osobitné podrobné pravidlá na uplatňovanie nariadenia Rady (EHS) č. 804/68, čo sa týka vývozných licencií a vývozných náhrad v prípade mlieka a mliečnych výrobkov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1255/1999 zo 17. mája 1999 o spoločnej organizácii trhu s mliekom a mliečnymi výrobkami [1], naposledy zmenené a doplnené nariadením (ES) č. 1670/2000 [2], najmä jeho článok 31 (14), keďže: (1) Podľa článku 5 (1) nariadenia Komisie (ES) č. 1291/2000 [3], ktoré sa má uplatňovať od 1. októbra 2000, sa končí možnosť používať vývozné licencie s vopred stanovenou náhradou na dodávky ozbrojeným silám podľa článku 36 (1) c) nariadenia Komisie (ES) č. 800/1999 [4], zmeneného a doplneného nariadením (ES) č. 1557/2000 [5]. Vzhľadom na hospodársku dôležitosť takýchto dodávok pre sektor mlieka by mala byť umožnená derogácia článku 5 (1) nariadenia (ES) č. 1291/2000, aby sa tým bezodkladne opätovne ustanovila možnosť vopred stanovovať náhrady za dodávky takýchto mliečnych výrobkov. (2) Opatrenia ustanovené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 Do článku 2 nariadenia Komisie (ES) č. 174/1999 [6] sa za prvý odsek pridáva nasledovný odsek: "Odchýlením sa od prvého odseku však možno vývoznú licenciu s vopred stanovenou náhradou použiť na poskytnutie náhrady za vývozy mliečnych výrobkov podľa článku 36 (1) c) nariadenia (ES) č. 800/1999." Článok 2 Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 24. októbra 2000 Za Komisiu Franz Fischler člen Komisie [1] Ú. v. ES L 160, 26.6.1999, s. 48. [2] Ú. v. ES L 193, 29.7.2000, s. 10. [3] Ú. v. ES L 152, 24.6.2000, s. 1. [4] Ú. v. ES L 102, 17.4.1999, s. 11. [5] Ú. v. ES L 179, 18.7.2000, s. 6. [6] Ú. v. ES L 20, 27.1.1999, s. 8. --------------------------------------------------
Úradný vestník L 279 , 01/11/2000 S. 0019 - 0019



Nariadenie Komisie (ES) č. 2426/2000 z 31. októbra 2000, ktorým sa mení a dopĺňa nariadenie (EHS) č. 94/92 o podrobných pravidlách na vykonávanie opatrení pre dovoz z tretích krajín ustanovených v nariadení (EHS) č. 2092/91 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2092/91 z 24. júna 1991 o ekologickej výrobe poľnohospodárskych výrobkov a príslušných označeniach poľnohospodárskych výrobkov a potravín [1], naposledy zmenené a doplnené nariadením Komisie (ES) č. 2020/2000 [2], najmä na jeho článok 11 ods. 1 písm. a), keďže: (1) Článok 11 ods. 1 písm. a) nariadenia (EHS) č. 2092/91 určuje, že s výrobkami dovezenými z tretej krajiny sa môže obchodovať, len keď pochádzajú z tretej krajiny, ktorá je uvedená v zozname zostavenom podľa kritérií odseku 2 uvedeného článku. Zoznam je obsiahnutý v prílohe k nariadeniu Komisie (EHS) č. 94/92 [3], naposledy zmenenému nariadením (ES) č. 1616/2000 [4]. (2) Argentínske orgány požiadali Komisiu o zaradenie nového kontrolného subjektu a subjektu vydávajúceho osvedčenie v súlade s nariadením (EHS) č. 94/92; (3) Argentínske orgány poskytli Komisii všetky potrebné záruky a údaje, ktorými dokladajú, že nový kontrolný subjekt a subjekt vydávajúci osvedčenia spĺňa kritériá podľa článku 11 ods. 2 nariadenia (EHS) č. 2092/91. (4) Opatrenia uvedené v tomto nariadení sú v súlade so stanoviskom výboru uvedeného v článku 14 nariadenia (EHS) č. 2092/91, PRIJALA TOTO NARIADENIE: Článok 1 Príloha k nariadeniu (EHS) č. 94/92 sa mení a dopĺňa v súlade s prílohou k tomuto nariadeniu. Článok 2 Toto nariadenie nadobúda účinnosť siedmy deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 31. októbra 2000 Za Komisiu Franz Fischler člen Komisie [1] Ú. v. ES L 198, 22.7.1991, s. 1. [2] Ú. v. ES L 241, 26.9.2000, s. 39. [3] Ú. v. ES L 11, 17.1.1992, s. 14. [4] Ú. v. ES L 185, 25.7.2000, s. 62. -------------------------------------------------- PRÍLOHA Bod 3 textu týkajúceho sa Argentíny sa nahrádza týmto textom: "3. Kontrolné subjekty: - Instituto Argentino para la Certificación y Promoción de Productos Agropecuarios Orgánicos SRL (Argencert) - Organización Internacional Agropecuaria (OIA) - Letis SA" --------------------------------------------------